CELEX: 31985L0467
Language: sk
Date: 1985-10-01 00:00:00
Title: 

Dôležité právne oznámenie

|

31985L0467

Smernica Rady z 1. októbra 1985, ktorou sa po šiestykrát mení a dopĺňa (polychlórované bifenyly – PCB/polychlórované terfenyly – PCT) smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov  

Úradný vestník L 269 , 11/10/1985 S. 0056 - 0058 Španielske špeciálne vydanie: Kapitola 13 Zväzok 19 S. 0017  Portugalské špeciálne vydanie Kapitola 13 Zväzok 19 S. 0017  Fínske špeciálne vydanie: Kapitola 13 Zväzok 14 S. 0189  Švédske špeciálne vydanie: Kapitola 13 Zväzok 14 S. 0189  CS.ES Kapitola 13 Zväzok 008 S. 43  ET.ES Kapitola 13 Zväzok 008 S. 43  HU.ES Kapitola 13 Zväzok 008 S. 43  LT.ES Kapitola 13 Zväzok 008 S. 43  LV.ES Kapitola 13 Zväzok 008 S. 43  MT.ES Kapitola 13 Zväzok 008 S. 43  PL.ES Kapitola 13 Zväzok 008 S. 43  SK.ES Kapitola 13 Zväzok 008 S. 43  SL.ES Kapitola 13 Zväzok 008 S. 43 

		Smernica Radyz 1. októbra 1985,ktorou sa po šiestykrát mení a dopĺňa (polychlórované bifenyly – PCB/polychlórované terfenyly – PCT) smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov(85/467/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100,so zreteľom na návrh Komisie,so zreteľom na stanovisko Zhromaždenia [1],so zreteľom na stanovisko Hospodárskeho a sociálneho výboru [2],keďže polychlórované bifenyly (PCB) a polychlórované terfenyly (PCT) môžu predstavovať vážne nebezpečenstvo pre zdravie a životné prostredie;keďže sa zistilo, že napriek obmedzeniu používania polychlórovaných bifenylov (PCB) a polychlórovaných terfenylov (PCT) zavedenému smernicou 76/769/EHS [3], ktorá bola naposledy zmenená a doplnená smernicou 83/478/EHS [4], nedochádza vo všeobecnosti k výraznejšiemu zníženiu miery znečistenia životného prostredia polychlórovanými bifenylmi (PCB) a polychlórovanými terfenylmi (PCT); keďže v prípade požiarov sa môžu uvoľňovať vysoko toxické látky; keďže z toho dôvodu musí byť podstatne znížená prahová hodnota obsahu polychlórovaných bifenylov (PCB) a polychlórovaných terfenylov (PCT) v prípravkoch, ktorá je v smernici 76/769/EHS stanovená ako 0,1 hmotnostného %;keďže od schválenia smernice 76/769/EHS boli vyvinuté náhradné látky, ktoré sa považujú za menej nebezpečné pre človeka a životné prostredie; keďže pokračujúci marketing polychlórovaných bifenylov (PCB) a polychlórovaných terfenylov (PCT) nie je preto za súčasných okolností s výnimkou určitých výnimočných prípadov s obmedzeným trvaním oprávnený;keďže používanie polychlórovaných bifenylov (PCB) a polychlórovaných terfenylov (PCT) v určitých prístrojoch a zariadeniach, ktoré sú v súčasnosti v prevádzke, by malo byť naďalej povolené, a to dovtedy, kým sa neminú terajšie zásoby alebo do skončenia životnosti príslušného prístroja alebo zariadenia; keďže členské štáty však môžu napriek tomu na svojom území zakázať používanie polychlórovaných bifenylov (PCB) a polychlórovaných terfenylov (PCT) ešte pred skončením životnosti prístroja alebo zariadenia;keďže členským štátom by malo byť povolené udeľovať výnimky zo zákazu používania polychlórovaných bifenylov (PCB) a polychlórovaných terfenylov (PCT) ako primárnych produktov alebo medziproduktov v takých prípadoch, kde sú splnené určité podmienky, a to obzvlášť v takých prípadoch, kde môžu konštatovať, že nehrozí žiadne nebezpečenstvo pre zdravie verejnosti a pre životné prostredie;keďže všeobecnejšie platný zákaz používania polychlórovaných bifenylov (PCB) a polychlórovaných terfenylov (PCT) nie je v súčasnom štádiu uplatniteľný; keďže však táto smernica predstavuje významné opatrenie k takémuto zákazu,PRIJALA TÚTO SMERNICU:Článok 11. Bod 1 prílohy I k smernici 76/769/EHS sa týmto nahrádza textom v prílohe k tejto smernici.2. Príloha II k smernici 76/769 sa týmto pozmeňuje takto:- existujúca príloha II sa mení na prílohu II, časť A;- pridáva sa doleuvedená časť B:"B. Zvláštne ustanovenia vzťahujúce sa na označovanie výrobkov obsahujúcich polychlórované bifenyly (PCB) a polychlórované terfenyly (PCT)Bez dotknutia ustanovení iných smerníc vzťahujúcich sa na označovanie nebezpečných látok a prípravkov môžu členské štáty požadovať, aby na prístrojoch a zariadeniach obsahujúcich polychlórované bifenyly (PCB) a polychlórované terfenyly (PCT) boli tiež uvedené inštrukcie týkajúce sa nakladania s polychlórovanými bifenylmi (PCB) a polychlórovanými terfenylmi (PCT) a údržby a používania prístrojov a zariadení, ktoré ich obsahujú. Tieto inštrukcie sa musia dať čítať horizontálne, keď je objekt obsahujúci polychlórované bifenyly (PCB) a polychlórované terfenyly (PCT) inštalovaný normálnym spôsobom. Text nápisu sa musí jasne vynímať na svojom pozadí.Členské štáty môžu požadovať, aby text nápisu bol uvedený v jazyku, ktorý je všeobecne zrozumiteľný na ich území."Článok 21. Členské štáty podniknú opatrenia, ktoré sú potrebné na dosiahnutie súladu s touto smernicou najneskôr do 30 júna 1986. Bezodkladne o tom informujú Komisiu.2. Členské štáty oznámia Komisii znenie ustanovení vnútroštátneho práva, ktoré prijmú v oblasti pokrytej touto smernicou.Článok 3Táto smernica je určená členským štátom.V Luxemburgu 1. októbra 1985Za RadupredsedaJ. F. Poos[1] Ú. v. ES C 141, 10.6.1985, s. 76.[2] Ú. v. ES C 104, 25.4.1985, s. 1.[3] Ú. v. ES L 262, 27.9.1976, s. 201.[4] Ú. v. ES L 263, 24.9.1983, s. 33.--------------------------------------------------PRÍLOHANázov látky, skupiny látok alebo prípravku | Obmedzujúce podmienky |1.polychlorované bifenyly (PCB) s výnimkou mono- a dichlorovaných bifenylovpolychlorované terfenyly (PCT)prípravky vrátane odpadových olejov s obsahom PCB alebo PCT vyšším ako 0,01 % váhy | Nie sú povolené. Pri splnení nasledujúcich podmienok je však používanie prípustné pri uvedených skupinách: 1.maximálne do 30. júna 1986: elektrické zariadenia s uzavretým systémom, transformátory, odpory a cievky;2.maximálne do 30. júna 1986: veľké kondenzátory (>= 1 kg celkovej hmotnosti);3.maximálne do 30. júna 1986: malé kondenzátory (za predpokladu, že PCB má obsah chlóru max. 43 % a neobsahuje viac ako 3,5 % penta- alebo viac chlorovaných bifenylov);4.maximálne do 30. júna 1986: kvapaliny na prenos tepla v tepelných výmenníkoch s uzavretým okruhom;5.maximálne do 30. júna 1986: hydraulické kvapaliny na podzemné banské zariadenia;—Používanie prístrojov, zariadení a kvapalín uvedených vyššie v bodoch 1 až 5, ktoré zostanú v prevádzke k 30. júnu 1986, bude povolené aj naďalej až do ich odstránenia alebo konca ich životnosti.—Členské štáty môžu z dôvodov ochrany zdravia a životného prostredia zakázať na svojom území používanie týchto prístrojov, zariadení a kvapalín skôr, ako budú zneškodnené alebo dosiahnu koniec životnosti.—Uvedenie na trh týchto použitých prístrojov, zariadení a kvapalín, ktoré nie sú určené na odstránenie, je po 30. júne 1986 zakázané.—V prípadoch, keď členské štáty považujú z technických dôvodov použitie náhradných výrobkov za nemožné, môžu aj naďalej povoliť používanie PCB, PCT a ich prípravkov na účely, na ktoré sú výhradne určené za podmienok vhodných na údržbu technického vybavenia a doplňovať hladiny kvapalín obsahujúce PCB v správne fungujúcom zariadení zakúpenom pred nadobudnutím účinnosti tejto smernice.6.maximálne do 30. júna 1986: základné výrobky a medziprodukty na ďalšie spracovanie na iné výrobky, ktoré nie sú zakázané smernicou 76/769/EHS a smernicami, ktoré ju menia a doplňujú; po 30. júne 1986 môžu členské štáty udeliť výnimky zo zákazu uvádzania na trh používania týchto základných výrobkov a medziproduktov pod podmienkou, že dopredu zašlú Komisii oznámenie s uvedením dôvodov, ak sú presvedčené, že tieto výnimky nebudú mať škodlivý vplyv na zdravie a životné prostredie. |--------------------------------------------------